Poola jalgpallikoondis

Poola jalgpallikoondis on Poola jalgpalliliidu esindusmeeskond, mis esindab Poolat rahvusvahelistel jalgpallivõistlustel.

 Ajalugu 
Poola riik taastati 1920. aastal ning jalgpallidebüüdi tegid poolakad 1921. aastal Ungari vastu. Kuigi 1938. aastal jõuti MM-i finaalturniirile, polnud Poola saavutused ligi 30 aasta jooksul märkimisväärsed. 1969. aastal jõudis Poola klubi Górnik Zabrze Euroopa karikavõitjate karikafinaali. 

1970. aastail hakkas Poola jalgpall jõudsalt arenema ja esimeseks suureks saavutuseks oli 1972. aasta Müncheni olümpiamängudel võidetud kuldmedal. Tollasesse koondisse kuulusid enim väravaid löönud Włodzimerz Lubanski, 97 korda riigi koondisse kuulunud Kazimerz Deyna ja Robert Gadocha. 1974. aasta MM-i finaalturniiril oli koondisse lisandunud Poola pikima staažiga mängija Gregorz Lato (100 korda) ja väravavaht Jan Tomaszewski. Poola sai MM-il kolmanda koha ning sama koondis püsis koos üle kümne aasta. 

1976. aasta Montréali OM-il võideti hõbemedal. 1978. aastal jõuti MM-i finaalturniirile Argentinas, kus saadi oma alagrupis esikoht, kuid teisest ringist kaugemale ei jõutud. Paremini läks Poolal 1982. aasta MM-il Hispaanias, kui koondis pääses poolfinaali ja suuresti tänu Zbigniew Boniekile. Poolfinaalis mängiti maailmameistriks tulnud Itaaliaga ja kaotati 0:2.

1986. aasta MM-i finaalturniiril Mehhikos jõuti teise ringi, kuid kaotati Brasiilia meeskonnale 0:4. 

pisi|left|Poola jalgpallikoondis (2011)
Kuusteist aastat jalgpallimaailmast isolatsioonis viibinud Poola naasis 2002. aastal, võites Ukraina ees oma alagrupi, ja pääses esimese valiksarjas osalenud Euroopa riigina MM finaalturniirile Lõuna-Koreasse ja Jaapanisse. MM-il aga ei läinud hästi, sest jäädi omas alagrupis viimaseks. Ka 2006. aasta maailmameistrivõistlustel ei pääsenud Poola alagrupist edasi, kui ainus võit saavutati viimases voorus Costa Rica vastu.

Poola oli koos Ukrainaga 2012. aasta Euroopa meistrivõistluste finaalturniiri korraldaja. Nii Poola ega Ukraina alagrupist edasi ei pääsenud.

2016. aasta Euroopa meistrivõistlustel jõuti veerandfinaali, kus kaotati penaltiseerias hilisemale meistrile Portugalile. Veerandfinaali jõudmine oli Poola ajaloo parim tulemus Euroopa meistrivõistlustelt.

Kuigi 2017. aasta augustis jõudis Poola FIFA edetabelis seni oma kõrgeimale kohale (5. koht), jäädi järgmine aasta maailmameistrivõistlustel taas pidama alagruppi, kui ainus võit saavutati viimases voorus Jaapani vastu.

2021. aasta Euroopa meistrivõistlustel saavutas Poola oma nelja seni viimase finaalturniiri halvima tulemuse, kui saadi vaid üks viik. See-eest pääses Poola aasta hiljem esimest korda pärast 1986. aastat maailmameistrivõistlustel alagrupist edasi. Kaheksandikfinaalis kaotati valitsevale maailmameistrile Prantsusmaale.

 Mängijad  
Poola koondis 2024. aasta märtsi seisuga:



Rekordid
Seisuga 21. november 2023
Paksus kirjas on praegused Poola koondislased.

Enim mänge
KohtMängijaMängudVäravadAastad1Robert Lewandowski146822008–2Jakub Błaszczykowski109212006–20233Kamil Glik10362010–4Michał Żewłakow10231999–20115Grzegorz Krychowiak10052008–2023Grzegorz Lato100451971–19847Kazimierz Deyna97411968–19788Jacek Bąk9631993–2008Jacek Krzynówek96151998–200910.Kamil Grosicki93172008–

Suurimad väravalööjad
KohtMängijaVäravadMängudVäravaid mängu kohtaAastad1.Robert Lewandowski821462008–2.Włodzimierz Lubański48751963–19803.Grzegorz Lato451001971–19844.Kazimierz Deyna41971968–19785.Ernest Pol39461955–19656.Andrzej Szarmach32611973–19827.Gerard Cieślik27451947–19588.Zbigniew Boniek24801976–19889.Ernest Wilimowski21221934–1939Jakub Błaszczykowski211092006–2023

Peatreenerid

  Michał Matyas (1966–1967)
  Ryszard Koncewicz (1968–1970)
  Kazimierz Górski (1971–1976)
  Jacek Gmoch (1976–1978)
  Ryszard Kulesza (1978–1980)
  Antoni Piechniczek (1981–1986, 1996–1997)
  Wojciech Łazarek (1986–1989)
  Andrzej Strejlau (1989–1993)
  Lesław Ćmikiewicz (1993)

  Henryk Apostel (1994–1995)
  Władysław Stachurski (1996)
  Krzysztof Pawlak (1997)
  Janusz Wójcik (1997–1999)
  Jerzy Engel (2000–2002)
  Zbigniew Boniek (2002)
  Paweł Janas (2003–2006)
  Leo Beenhakker (2006–2009)
  Stefan Majewski (2009)

  Franciszek Smuda (2009–2012)
  Waldemar Fornalik (2012–2013)
  Adam Nawałka (2013–2018)
  Jerzy Brzęczek (2018–2021)
  Paulo Sousa (2021)
  Czesław Michniewicz (2022)
  Fernando Santos (2023)
  Michał Probierz (2023–)

 Saavutused 
1972 OM olümpiavõitja
1974 MM pronksmedal
1976 OM hõbemedal
1982 MM pronksmedal
1992 OM hõbemedal (Poola olümpiavõistkond, sest alates 1992. aastast enam rahvuskoondised olümpiaturniiril ei osale)

Kohtumised Eesti koondisega
Eesti jalgpallikoondis on Poolaga kohtunud üheksa korda: seitse korda on võitnud Poola, ühe korra Eesti ja üks kord on omavaheline mäng jäänud viiki.https://eu-football.info/_matches.php?id=156&oppo=123 (vaadatud 17.3.2024) Eesti ainus võit pärineb 2012. aasta augustist, kui Tallinnas toimunud sõprusmängus võideti Poolat 1:0 Konstantin Vassiljevi väravast.https://eu-football.info/_match.php?id=3635 (vaadatud 17.3.2024) Poola oli kuues FIFA liikmesriik, kellega Eesti koondis ametliku kohtumise pidas.

 Vaata ka
pisi|Poola jalgpallikoondis (2012)
Ekstraklasa – Poola jalgpalli kõrgeim liiga
Jalgpall 1972. aasta suveolümpiamängudel
Jalgpall 1976. aasta suveolümpiamängudel
Jalgpall 1992. aasta suveolümpiamängudel
2002. aasta jalgpalli maailmameistrivõistlused
Poola jalgpallikoondis 2002. aasta jalgpalli maailmameistrivõistlustel
Poola jalgpallikoondis 2006. aasta jalgpalli maailmameistrivõistlustel
2012. aasta Euroopa meistrivõistlused jalgpallis

 Viited 

 Välislingid 
Poola jalgpalliliit
90minut.pl

Kategooria:Euroopa jalgpallikoondised
Koondis